Vodenica

[thumb|300px|Vodenice na rijeci [Pliva|Plivi(Preliv Plivskog jezera kod Jajca).]]
[thumb|Rekonstruirano [Stari Rim|rimsko vodeno kolo(London)]]
[thumb|Plivajuća vodenica na rijeci [Mura|Muri kod Svetog Martina na Muri (sjeverna Hrvatska)]]
[mini|desno|Vodenica (aktivna 4 od 6 kamena) kod [Despotovac|Despotovca, kamene strukture prekrivena ćeramidom, iz sredine 19. vijeka. Na užim bočnim stranama nalaze se po jedna vrata te se sa jedne na drugu obalu kanala jaza prelazi kroz vodenicu. Spomenik kulture od 2001. godine.]]
**Vodenica** se prvenstveno odnosi na mlin koji pretvara hidroenergiju u rotacionu energiju pomoću vertikalnog ili horizontalnog vodeničkog točka sa perima. Pogonska  struktura se sastoji od vodeničnog točka, mlinskog kamena i nasipnog koša. Vodeni mlaz se preko badnja,  obično iz potoka i rijeka, pod snažnim mlazom,  usmjeravala na  vodenični točak, koji po  sistemu vratila pokreće žrvanj. Da bi pokretački  mlaz bio što snažniji, provodi se kroz užu drvenu cijev na kraju badnja, koja se zove slavina, a na pogonsko mlinsko kolo se stavljaju izdubljene daščice − kašike.

Nazubljeni mlinski žrvanj rotira na fiksiranom, ravnom mlinskom kamenu, a zrnevlje žita, iz nasipnog koša (kupē) polagano ulazi u otvor na sredini žrvnja. To je moguće zahvaljujući obično maloj napravi zvanoj čeketalo (po zvuku kojeg proizvodi), čiji je jedan kraj u košu za žito, a drugi poskakuje na rotirajućem žrvnju. Žrvanj melje zrna u prah − brašno, koje, nošeno centripetalnom silom (bez rasipanja), pada u kupac (sanduk za prikupljanje mliva).

Vodenice se i danas koriste za proizvodnju električne energije, pretežno u ruralnim zajednicama, ili u etnoturizmu

Prvi zapisi o vodenicama potiču iz I. stoljeća p.n.e. , koje je ostavio od Antipata iz Soluna. Vodenice su bile uobičajene za mljevenje žitarica u cijeloj Evropi, sve  do početka industrijske revolucije, a u bivšoj Jugoslaviji, uključujući i Bosnu i Hercegovinu, bilo ih je mnogo svedo kraja 70-tih godina 20. stoljeća.

U zavisnosti od mjesta gdje su građene, bile su potočare, odnosno one građene na potocima, i lađarice na rijekama. Od  12. vijeka prenošenjem iskustva iz prostora Bizantije pojavljuju se u ostalom delu Evropi vodenice na potocima i rijekama. U to vrijeme, pojavili su se na evropskim rijekama plivajući mlinovi kakvi su već bili razvijeni u Bizantiji. Vodenice lađarice su obično bile veće i s obimnijim kapacitetom. One su bile ukotvljene u blizini obale reke, a po potrebi imale su mogućnost premeštanja u zavisnosti od vodostaja. Zimi su redovno premeštane u zimovnik ili su ih izvukli na samu obalu kako bi ih zaštitili od plovećih santi leda. Vodenice-lađarice su se sastojale od dve lađe povezane sa vodoravnom osovinom na kojoj su bile pričvršćene lopate za zahvat vode koja je pokretala ceo sistem. Prenos horizontalne rotirajuće sile se putem zupčanika prenosila na uspravnu osovinu sa žrvnjem na kraju. Ceo proces mlevenja se odvijao u većoj lađi koja je bila zatvorena i pokrivena daskama. U toj prostoriji pored potrebnih alata za popravku bio je smešten i krevet za odmaranje mlinara. Druga, mala lađa ili čamac služio je uglavnom kao oslonac osovini sa lopaticama. Rad i održavanje lađarica je bio mnogo složeniji nego kod vodenica-potočara, a zahtevao je više stručnosti i više posla za mlinare koji su uglavnom bili iz redova tesara. Lađarice su imena dobijale po rijekama na kojima su građene: dunavke na Dunavu, moravke na Moravi, drinke na Drini, savke na Savi i dr. Po položaju vodeničnog točka postoje dva tipa vodenica: sa vertikalnim i sa horizontalnim točkom. U oba slučaja mlinski kamen se uvek kreće horizontalno, direktno pomoću vratila ili kod vertikalnih pomoću sistema zupčanika
## Također pogledajte
* Vjetrenjača
*Badanj
*Potok
*Rijeka

## Reference
## Vanjski Linkovi
*Watermills in Byzantine Textual Tradition (4th - 12th centuries) by Sophia Germanidou
* Watermills in Bizantine Greece (fifth-twelfth centuries) a preliminary approuch to the archaelogy of Bizantine hydraulic milling technology by Sophia Germanidu
*Potočare Bosanske krajine - Osvrt na bosanske seoske vodenice (V. Đukanović i M. Guštin, Sarajevo, 2014.)
* Vodeničar (Stari zanati - AgroTV - Zvanični kanal)
* Vodenica iz stare ere (Politika, Sanja Stijović, 9. oktobar 2018.)
* Mlinice na Bregavi: Najljepši spoj prirode i kulturno-historijskih bogatstava (Klix, R.D., 29.07.2017.)
* Vodenički kamen - put ka zdravom hljebu (Agromedia, Danijela Jovanović, 1. januar 2018.) 
* Neće vodenica u zaborav (Politika, Slobodan Ćirić, 19. februar 2016.)
* Ova vodenica je stara 100 godina, a i dalje radi (Agromedia, Dejan Davidović, 2. decembar 2017.) 
* 17 Jun 2003, Deutsche Welle: The World's First Underwater Windmill Starts Turning
* U.S. Mill Pictures and Information 
* Tidal power station
* Mill database with over 10000 european mills 
* Watermills in Norfolk, England
* Mills in Hampshire, England
* Upwey Mill, Weymouth, Dorset
* The International Molinological Society (TIMS)
* The Society for the Preservation of Old Mills (SPOOM)
* Tidal mill in London 
* Novi život vodenice iz 1886. godine u selu Ključ (Agro saveti)

Kategorija:Hidroelektrane
Kategorija:Mašine
Kategorija:Hidrotehnika
Kategorija:Održive tehnologije